Giuseppe Povia

Giuseppe Povia o mach Povia (Milan, 19 ëd november 1972) a l'é un cantautor italian ëd géner popular.

J'inissi
Après avèj partessipà a varie manifestassion canòre a l'ha conossù Giancarlo Bigazzi, ch'a l'a pùblicà sò prima canson ansema a Angelo Carrara. Soe prime canson a l'han nen avù gran arsonansa, ma peui dël 2003 a l'ha vagnà ël Premi Recanati con la canson "Mia sorella", ch'a parlava ëd bulimìa. Dël 2005 soa canson "I bambini fanno ooh..." a l'è nen staita acetà al Festival ëd Sanremo përché a l'avìa dagià cantala pròpi a Recanati. Ël condutor Paolo Bonolis aj consent l'istess ëd presentela fòra concors për n'inissiativa benéfica për le masná dël Darfur. La canson a l'é restá prima ant la hit parade italian-a për vint sman-e e a l'ha vagnà 7 disch ëd plàtin. A l'ha fait un record ëd download e a l'é staita voltà an spagneul e comercialisà an Germania. Dël mars dël 2005 a l'ha publicà sò prim album, "Evviva i pazzi... che hanno capito cos'è l'amore", ch'a l'ha faje vagné un disch d'òr.

Ël sucess e le controversie
Dël 2006 a vagna ël Festival ëd Sanremo con "Vorrei avere il becco" e a pùblica lë scond àlbom, "I bambini fanno "ooh"...la storia continua...". Dël 2008 a intra nen al Festival e, anrabià për l'espulsion, sël sò blòg a crìtica ël Festival ëd Pippo Baudo, an ciamandlo "tornacont-cràtich" e a organisa ansema al colega Francesco Baccini un ContraFestival, ël "Sanremo Independent Music Day". A arsèiv peui un Leon d'Argent a la cariera musical. Dël 2009 a riva scond al Festival ëd Sanremo con la controversa "Luca era gay", ch'a ven definìa omòfoba përché Povia a consìdera l'omosessualità na maladìa e a dis ch'as peul guarì e che ëdcò chiel a l'avìa passà un perìod da omosessual për peui arsanì. Povia a torna al sènter ëd tante polémiche për la canson dl'ann sucessiv, "La verità", sël tema dl'eutanansìa e ispirà a la vicenda d'Eluana Englaro. 

Dël 2011 a partéssipa a "Ballando con le stelle". Dël luj 2015 l'era për ël nò al referendum dla Grecia për la surtìa da l'Union Europenga e a canta la canson "Povero popolo greco", favorévol a la surtià da l'Eurozon-a.

Discografìa
 2005 - Evviva i pazzi... che hanno capito cos'è l'amore
 2006 - I bambini fanno "ooh..." la storia continua...
 2007 - La storia continua... la tavola rotonda
 2008 - Uniti (Povia-Baccini)
 2009 - Centravanti di mestiere
 2009 - Non basta un sorriso
 2010 - Scacco matto
 2011 - Il mondo è di tutti
 2012 - I "bambini" fanno rock
 2016 - Nuovo Contrordine Mondiale

Vita privà
A l'ha sempre avù posission nassiónaliste e ëd drita (a l'han ëdcò acusalo d'esse fascista). A l'é mariasse con soa fomna Teresa, maestra d'asilo, ël 10 ëd mars 2007 (a convivìo da 13 ani) e a l'han avù doi fije: Emma e Amelia.

Povia, Giuseppe